יחסי איטליה–קנדה

יחסי איטליה–קנדה הם היחסים הנוכחיים וההיסטוריים בין קנדה ואיטליה. שתי המדינות נהנות מיחסי ידידות, שחשיבותן מתרכזת בתולדות ההגירה האיטלקית לקנדה. כמיליון וחצי קנדים טוענים שהם ממוצא איטלקי (כ-4.6% מהאוכלוסייה).<ref>[http://www.ambottawa.esteri.it/ambasciata_ottawa/en/i_rapporti_bilaterali/cooperazione_politica Political cooperation: Canada-Italy]</ref> שתי המדינות הן חברות ב-G7, G20, נאט"ו והארגון לשיתוף פעולה ולפיתוח כלכלי.

== היסטוריה ==
חיילים קנדים צועדים במודיקה שב[[סיציליה במלחמת העולם השנייה.]]
האיטלקי הראשון שהגיע לקנדה היה החוקר ג'ובאני קבוטו, נווט מוונציה, שחקר את חופי ניופאונדלנד לאנגליה בשנת 1497.<ref name="History">[http://www.thecanadianencyclopedia.ca/en/article/italian-canadians/ Italian Canadians]</ref> בשנת 1524 חקר ג'ובאני דה וראצאנו את קנדה האטלנטית עבור צרפת. בראשית המאה ה-19 החלו האיטלקים לנדוד לקנדה כשהרוב הגיעו בסוף שנות ה-90 של המאה ה-19 ותחילת המאה ה-20. איטלקים רבים השתתפו ולקחו חלק בבניית ערים קנדיות, בסלילת מסילת הברזל, בבניית נמלים, שילוח וכרייה; כל אלה הובילו ליצירה המודרנית של קנדה.

במשך מרבית מלחמת העולם הראשונה, קנדה (תחת האימפריה הבריטית) ואיטליה היו בעלות ברית במהלך המלחמה. במהלך מלחמת העולם השנייה קנדה ואיטליה היו בצדדים מנוגדים. ב-10 ביוני 1940 הכריזה קנדה מלחמה באיטליה לאחר שראש ממשלת איטליה בניטו מוסוליני הכריז מלחמה על צרפת ובריטניה.<ref>[http://www.italiancanadianww2.ca/collection/details/ldicea2011_0004_0001 CBC Radio Special: Canada Declares War on Italy]</ref> קנדה השתתפה במערכה האיטלקית והדיוויזיה הקנדית הראשונה ודיוויזיית השריון הקנדית הראשונה השתתפו בפלישה לסיציליה, בקמפיין נהר מורו ובקרב מונטה קאסינו.<ref>[http://www.thecanadianencyclopedia.ca/en/article/italian-campaign/ The Italian Campaign]</ref> בין 1940 ל-1943 נעצרו כ-600 גברים איטלקים-קנדים ונשלחו למחנות מעצר כנתיני אויב שעלולים להיות מסוכנים.<ref>[https://www.straight.com/arts/tracing-forgotten-history-italian-canadian-internment-camps Tracing the forgotten history of Italian-Canadian internment camps]</ref> לאחר סיום מלחמת העולם השנייה, קנדה ואיטליה כוננו יחסים דיפלומטיים בשנת 1947.<ref>[https://www.gg.ca/document.aspx?id=16878&lan=fra Visite d'État du président de l'Italie (in French)]</ref>

קנדה ואיטליה חתמו על מספר הסכמים דו צדדיים כמו הסכם למניעת מיסוי כפול בגין מיסים על הכנסה ולמניעת התחמקות פיסקלית (1977)<ref></ref> והסכם ביטוח לאומי (1977).<ref>[http://www.treaty-accord.gc.ca/text-texte.aspx?id=102180 Agreement of Social Security Between Canada and Italy]</ref> בשנת 1981 חתמו שתי המדינות על חוזה הסגרה<ref>[https://www.canada.ca/en/news/archive/2005/01/canada-signs-new-extradition-treaty-italy.html Canada signs new extradition treaty with Italy]</ref> ובשנת 1984 חתמו שתי המדינות על הסכם לשיתוף פעולה תרבותי.<ref>[http://www.treaty-accord.gc.ca/text-texte.aspx?id=100747 Agreement on Cultural Co-operation Between the Government of Canada and the Government of Italy]</ref> קיימות טיסות ישירות בין שתי המדינות עם חברות התעופה הבאות: אייר קנדה, אייר טראנסט ואליטליה.

נערכו מספר רב של ביקורים בין ראשי ממשלת קנדה ואיטליה, אשר בעיקר מתקיימים בפסגות שנערכו על ידי ה-G7, G8, G20 ונאט"ו.

== ביקורים רמי דרג ==
[[ראש ממשלת קנדה ג'סטין טרודו עם ראש ממשלת איטליה פאולו ג'נטילוני בפסגת G7 ה-43 בטאורמינה, איטליה; 2017.]]
ביקורים רמי דרג מקנדה באיטליה
* ראש הממשלה פייר אליוט טרודו (1980)
* ראש הממשלה בריאן מלרוני (1987, 1991)
* ראש הממשלה ז'אן קרטיין (1994, 2001, 2002)
* ראש הממשלה סטיבן הרפר (2009)
* ראש הממשלה ג'סטין טרודו (2017)

ביקורים רמי דרג מאיטליה בקנדה<ref>[http://www.cbc.ca/news/politics/harper-italian-pm-enrico-letta-talk-terrorism-and-trade-1.1864568 Harper, Italian PM Enrico Letta talk terrorism and trade]</ref>
* ראש הממשלה ג'ובאני ספאדוליני (1981)
* ראש הממשלה צ'יריאקו דה מיטה (1988)
* ראש הממשלה למברטו דיני (1995)
* ראש הממשלה ג'וליאנו אמאטו (2001)
* ראש הממשלה סילביו ברלוסקוני (2002, 2010)
* ראש הממשלה אנריקו לטה (2013)
* ראש הממשלה ג'וזפה קונטה (2018)

== יחסי סחר ==
בשנת 2016 הסתכם המסחר בין קנדה לאיטליה ב-9.88 מיליארד דולר.<ref name="Trade">[http://tradecommissioner.gc.ca/italy-italie/market-facts-faits-sur-le-marche/61478.aspx?lang=eng Canadian Trade Commissioner:Economic Profile - Italy]</ref> הייצוא העיקרי של קנדה לאיטליה כולל: מוצרים פרמצבטיים, דגנים ודלקים מינרליים. הייצוא העיקרי של איטליה לקנדה כולל: כורים גרעיניים ומכונות, משקאות וכלי רכב (חלקים ומנועים). איטליה היא שותפת הסחר השלישית בגודלה בסחר בסחורות, ושותפת הסחר השלישית בחשיבותה באיחוד האירופי. בסוף 2016 דורגה איטליה כמדינה ה-28 בגודלה בהשקעות של מניות ה-FDI בקנדה. מבחינת מדינות אירופה, איטליה דורגה במקום ה-15. באוקטובר 2016 חתמו קנדה והאיחוד האירופי (הכולל את איטליה) על הסכם הכלכלה והסחר המקיף, הסכם סחר חופשי בין קנדה לאיחוד האירופי.

== נציגויות דיפלומטיות ==
* איטליה מחזיקה בקנדה שגרירות באוטווה ו-12 קונסוליות בקלגרי, הליפקס, המילטון, קלונה, לונדון, מונטריאול, קוויבק, סרניה, טורונטו, ונקובר, וינדזור וויניפג.
* קנדה מחזיקה באיטליה שגרירות ברומא וקונסוליה כללית במילאנו.

==קישורים חיצוניים==

== הערות שוליים ==